
Parlamentul  României

Camera  Deputaţilor
Comisia pentru Sănătate şi Familie

                  Bucureşti, 06.09.2001

                                                                                          Nr. 740/XVIII/8


A V I Z

asupra proiectului de Lege pentru aprobarea

Ordonanţei de urgenţă a Guvernului nr.58/2001 privind

organizarea şi finanţarea rezidenţiatului, stagiaturii şi

activităţii de cercetare medicală în sectorul sanitar


Cu adresa nr.393 din 27 august 2001, în conformitate cu prevederile art.89 şi 107 din Regulamentul Camerei Deputaţilor, Comisia pentru sănătate şi familie a fost sesizată cu dezbaterea şi avizarea, în procedură de urgenţă, a proiectului de Lege pentru aprobarea Ordonanţei de urgenţă a Guvernului nr.58/2001 privind organizarea şi finanţarea rezidenţiatului, stagiaturii şi activităţii de cercetare medicală în sectorul sanitar.


În conformitate cu prevederile art.63 din Regulamentul Camerei Deputaţilor, comisia a solicitat aprobarea Biroului Permanent al Camerei Deputaţilor cu adresa nr.711/XVIII/8 din 28.08.2001 ca şi Comisia pentru sănătate şi familie să fie sesizată în fond cu dezbaterea şi avizarea proiectului de Lege pentru aprobarea Ordonanţei de urgenţă a Guvernului nr.58/2001 privind organizarea şi finanţarea rezidenţiatului, stagiaturii şi activităţii de cercetare medicală în sectorul sanitar.


Deoarece termenul de depunere al raportului, 31.08.2001, a fost depăşit, iar la dezbaterea proiectului de lege în cadrul Comisiei pentru învăţământ, ştiinţă şi sport a participat şi reprezentantul Comisiei pentru sănătate şi familie dl.dep.prof.dr.Mircea Ifrim, preşedintele Comisiei pentru sănătate şi familie,  vă rugăm să aveţi amabilitatea de a lua în considerare prezenta avizare şi amendamentele, ca fiind pe fond. 


În urma dezbaterilor care au avut loc în şedinţa din ziua de 5.09.2001, Comisia pentru sănătate şi familie a hotărât avizarea favorabilă a proiectului de lege , cu următoarele amendamente:

Nr.

crt.
ARTICOLUL

(TEXT INIŢIAL)
AMENDAMENTUL PROPUS

ŞI AUTORUL
MOTIVARE

0.
1.
2.
3.

1.
Art.3. (text ordonanţă)

 (1) Rezidenţiatul pe post se organizează în funcţie de numărul de posturi  solicitate de unităţile sanitare din reţeaua Ministerului Sănătăţii şi Familiei, precum şi din ministerele cu reţea sanitară proprie, în specialităţile prevăzute de Nomenclatorul specialităţilor medicale şi farmaceutice.

(3) Zonele geo-economice defavorizate care beneficiază de rezidenţiat pe post sunt precizate anual prin hotărâre a Guvernului. 

(5) După obţinerea titlului de specialist, aceştia sunt obligaţi să lucreze la unitatea sanitară cu care au încheiat contractul individual de muncă cel puţin un număr egal de ani cu durata corespunzătoare finanţării rezidenţiatului în specialitatea pentru care s-a scos postul la concurs.
Art.3.- (1) Rezidenţiatul pe post se organizează în funcţie de numărul de posturi  solicitate de unităţile sanitare din reţeaua Ministerului Sănătăţii şi Familiei, precum şi din ministerele cu reţea sanitară proprie, conform normativelor de personal elaborate de Ministerul Sănătăţii şi Familiei , în specialităţile prevăzute de Nomenclatorul specialităţilor medicale şi farmaceutice.

(3) Zonele geo-economice defavorizate care beneficiază de rezidenţiat pe post sunt precizate anual, , prin hotărâre a Guvernului, la iniţiativa Ministerului Sănătăţii şi Familiei.

(5) După obţinerea titlului de specialist, aceştia sunt obligaţi să lucreze la unitatea sanitară cu care au încheiat contractul individual de muncă cel puţin un număr egal de ani cu durata corespunzătoare finanţării rezidenţiatului în specialitatea pentru care s-a scos postul la concurs. Nerespectarea acestei clauze contractuale atrage răspunderea materială a medicului în cauză şi chiar retragerea autorizaţiei de liberă practică ca specialist, pe perioadă determinată, de către Ministerul Sănătăţii şi Familiei la propunerea Colegiului Judeţean al Medicilor.

Autori: dl.dep.prof.dr.Mircea Ifrim (Grupul Parlamentar al PRM)  şi doamna dep.Constanţa Popa (Grupul Parlamentar al PRM) .


Ministerul Sănătăţii şi Familiei este răspunzător de politica sanitară, inclusiv de cea de resurse umane.



2.
__
După art.3 se introduce un nou articol:

Art.31. – Instituţiile de învăţământ superior medical şi farmaceutic acreditate organizează rezidenţiatul pentru zonele geografice arondate  şi sunt răspunzătoare de metodologia  de pregătire a rezidenţilor.

Autori: dl.dep.prof.dr.Mircea Ifrim (Grupul Parlamentar al PRM)  şi dl.dep.Ion Burnei (Grupul Parlamentar al PSD ) .


Instituţiile de învăţământ superior sunt răspunzătoare de metodologia şi programa de pregătire.

3.
Art.I, pct.1, art.4 alin.(2) ( din legea de aprobare)
Alin.(2) va avea următorul cuprins:

Ministerul Sănătăţii şi Familiei poate nominaliza unităţi sanitare private acreditate în care rezidenţii să efectueze pregătirea , cu condiţia ca aici să funcţioneze cadre didactice.

Autori: dl.dep.prof.dr.Mircea Ifrim (Grupul Parlamentar al PRM) şi dl.dep.dr.Ludovic Abiţei (Grupul Parlamentar al PRM) .


Se dă posibilitatea rezidenţilor să se pregătească şi în unităţi private.

4.
__
După art.5 se introduce un nou articol :

Art.51 – Ministerul Sănătăţii şi Familiei precum şi ministerele cu reţea sanitară proprie acordă fonduri suplimentare din sume alocate de la bugetul de stat unităţilor sanitare clinice care pregătesc rezidenţi. 

Autori: dl.dep.prof.dr.Mircea Ifrim (Grupul Parlamentar al PRM) , doamna dep.dr.Ana Florea (Grupul Parlamentar al Minorităţilor Naţionale) şi dl.dep.Ion Burnei (Grupul Parlamentar al PSD ) .


Spitalele clinice ca şi alte unităţi sanitare clinice în care se desfăşoară activităţi de învăţământ medical şi farmaceutic au cheltuieli suplimentare , iar Ministerul Sănătăţii şi Familiei este răspunzător de politica sanitară. 



5.
Art.6. alin (2) text ordonanţă

  Absolvenţii facultăţilor de medicină şi farmacie care devin rezidenţi în condiţiile alin.(1), obţin dreptul de liberă practică după primul an de rezidenţiat.
Alin.(2) al art.6 se abrogă.

Autor: dl.dep.prof.dr.Mircea Ifrim (Grupul Parlamentar al PRM) .


Obţinerea dreptului de liberă practică ca medic este deja reglementată prin promovarea examenului de licenţă naţională.



6.
__
După art.6 se introduce un articol nou :

Art.61 – Ministerul Sănătăţii şi Familiei şi Ministerul Educaţiei şi Cercetării elaborează metodologia de confirmare în rezidenţiat a preparatorilor, asistenţilor de cercetare şi doctoranzilor cu frecvenţă.

Autori: dl.dep.prof.dr.Mircea Ifrim (Grupul Parlamentar al PRM) , ,doamna dep.Constanţa Popa (Grupul Parlamentar al PRM), dl.dep.dr.Dragoş Liviu (Grupul Parlamentar al PNL), dl.dep.Ion Burnei (Grupul Parlamentar al PSD ) şi  dl.dep.dr.Ludovic Abiţei (Grupul Parlamentar al PRM) .


Se are în vedere nevoia de cadre didactice cu pregătire în specialitate.

7.
Art.I pct.5 art.7 alin.(8) ( text legea de aprobare)

“(8) Absolvenţii facultăţilor de medicină şi farmacie care nu au promovat examenul de licenţă naţională şi nici punctajul necesar pentru promovarea trunchiului comun la concursul de rezidenţiat pot obţine dreptul de liberă practică prin promovarea unui examen organizat de Colegiul Medicilor din România , respectiv Colegiul Farmaciştilor din România.”


Alineatul (8) al articolului 7 se abrogă.

Autor : dl.dep.prof.dr.Mircea Ifrim (Grupul Parlamentar al PRM) .
Colegiul Medicilor din România şi Colegiul Farmaciştilor din România nu pot fi abilitate pentru organizarea acestui examen. Aplicarea acestei dispoziţii ar conduce la o serie de abuzuri.

8.
Art.I pct.6 art.8 alin.(3) ( din legea de aprobare)

“Ministerul Sănătăţii şi Familiei va elabora metodologia de aplicare a prezentei ordonanţe de urgenţă, în termen de 60 de zile de la publicarea în Monitorul Oficial al României, Partea I.”
Alin. (3) va avea următorul cuprins :

“Ministerul Sănătăţii şi Familiei şi Ministerul Educaţiei şi Cercetării vor elabora în termen de 60 de zile de la intrarea în vigoare a legii metodologia de organizare a rezidenţiatului, precum şi metodologia de organizare a altor forme de învăţământ postuniversitar medical şi farmaceutic uman, promovate  prin hotărâre de Guvern.”

Autori: dl.dep.prof.dr.Mircea Ifrim (Grupul Parlamentar al PRM)  şi doamna dep.Constanţa Popa (Grupul Parlamentar al PRM) .


Responsabilitatea organizării rezidenţiatului precum şi a altor forme de învăţământ postuniversitar medical şi farmaceutic uman revin, în egală măsură, Ministerului Sănătăţii şi Familiei şi Ministerului Educaţiei şi Cercetării.

                    PREŞEDINTE,                                                                                                      SECRETAR,

DEP.ACAD.PROF.DR.MIRCEA IFRIM                                                                     DEP.FARM.ION BURNEI

